Fecko, Martin, poslanec NR SR (2022-10-07):
Ďakujem pekne, pán predsedajúci. Pán minister, pán spravodajca, kolegyne, kolegovia, vážení hostia, ako už bolo spravodajcom tlmočené, že ďalšie pozmeňováky sa nebudú priamo dotýkať, ale majú s tým súvis, tak ja idem s mojím pozmeňujúcim návrhom, ktorý bol pripravený aj s ministerstvom pôdohospodárstva. Čoho sa týka? Na minulej schôdzi sme schválili v Národnej rade zákon o pozemkových úpravách, kde sme dali možnosť vysporiadavať marginalizované skupiny, ktoré majú osídlenia na určitom území. Hovoríme v prvom rade o tých rómskych osadách a hneď praktická skúsenosť, nakoľko nadobudla účinnosť od 1. septembra, zisťujeme, 2022, zisťujeme, že časť týchto osád sa nachádza na rôznych tep-lo-vo-doch, ktoré sú zabudované v území. To znamená, zisťujeme, že momentálne sú tam žiadosti na vysporiadanie takýchto pozemkov, a preto my teda ako zákonodarcovia, samozrejme, musíme aj usmerňovať aj samosprávu v prípade, že ide garantovať bezpečné bývanie pre svojich obyvateľov. Má to priamo v zákone 369/1990. Takže môj prvý pozmeňujúci návrh sa týka toho, aby sme na teplovodoch a iných energovodoch nemali osídlenia a aby osídlenie, keď sa má vysporiadavať, aby išlo do územia, ktoré je čisté a je životu bez-peč-né. Takže to je môj prvý pozmeňujúci návrh, ktorý tu potom prečítam. A čo sa týka druhého, druhej časti teda, alebo druhej časti, áno, druhej časti môjho pozmeňujúceho návrhu, v ktorom novelizujem zákon 280, tak tu sa pokúsim tiež zdôvodniť jeho podanie. Vzhľadom na to, že na začiatku programového obdobia Spoločnej poľnohospodárskej politiky, ktoré je obdobie ´23 až ´27, mali sme prechodné obdobie. Prechodné obdobie bolo ´21 až ´22. Na základe tohto sme prakticky v tom prechodnom období, sa nám pomaly končí, od 1. 1. 2023 mali by sme využívať financie už iba z nového, z novej, z nového programu Spoločnej poľnohospodárskej politiky a to staré obdobie by malo byť ukončené. Preto je potrebné zabezpečiť úpravu kompetencií ministerstva pôdohospodárstva a rozvoja vidieka ako príslušného orgánu a Pôdohospodárskej platobnej agentúry ako organizácie zabezpečujúcej vyplácanie prostriedkov z tejto, z týchto eurofondov. Významnou súčasťou opatrení v rámci novej Spoločnej poľnohospodárskej politiky sú opatrenia v oblasti ekoschém, v oblasti pestovania rýchlorastúcich drevín použiteľných na energetické účely, t. j. v oblasti využívania obnoviteľných zdrojov energie, a opatrenia smerujúce k potravinovej bezpečnosti a sebestačnosti. Súčasná energetická kríza si vyžaduje vykonávať efektívne opatrenia smerujúce k jej prekonaniu aj v pôdohospodárstve. Na tieto účely je potrebné, aby sa urýchlene pripravili príslušné štátne orgány v rezorte pôdohospodárstva a rozvoja vidieka na celú administráciu všetkých opatrení v rámci Spoločnej poľnohospodárskej politiky tak, aby s týmito opatreniami mohli počítať farmári už od 1. januára 2023, resp. od najbližšej kampane v roku ´23 a aby sa tieto opatrenia mohli prejaviť už na začiatku nového hospodárskeho roka, najmä pokiaľ ide o prípravu plôch, na ktorých sa majú zakladať príslušné kultúry, nákup množiteľského materiálu, prípravu prevádzok na spracovanie produktov a tak ďalej a tak ďalej. Konkrétne opatrenia budú upravené v sérii aproximačných nariadení vlády, avšak novela 280, zákona č. 280/2017 je nevyhnutným predpokladom na to, aby vôbec bolo možné tieto opatrenia realizovať, podávať, administrovať žiadosti a vyplácať na ne podporu z fondov Európskej únie. Toľko na zdôvodnenie, takže myslím si, že čo sa týka biomasy a biopalív, má, samozrejme, ministerstvo pôdohospodárstva čo do toho povedať, a preto tie plochy, na ktoré budú a sú, musíme garantovať, že nebudú mať žiadne iné ťarchy alebo iné nejaké vecné bremená, ktoré by spôsobovali nefunkčnosť možnosti takejto, dorábanie takejto biomasy. Teraz si dovolím prečítať môj pozmeňujúci návrh. Pozmeňujúci a doplňujúci návrh poslanca Národnej rady Slovenskej republiky Martina Fecka k vládnemu návrhu zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. 1. Za čl. I sa vkladá nový článok II, ktorý znie: „Čl. II Zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení zákona Slovenskej národnej rady č. 293/1992 Zb., zákona Slovenskej národnej rady č. 323/1992 Zb., zákona Národnej rady Slovenskej republiky č. 187/1993 Z. z., zákona Národnej rady Slovenskej republiky č. 180/1995 Z. z., zákona Národnej rady Slovenskej republiky č. 222/1996 Z. z., zákona č. 80/1998 Z. z., zákona č. 256/2001 Z. z., zákona č. 420/2002 Z. z., zákona č. 518/2003 Z. z., zákona č. 217/2004 Z. z., zákona č. 523/2004 Z. z., zákona č. 549/2004 Z. z., zákona č. 571/2007 Z. z., zákona č. 285/2008 Z. z., zákona č. 66/2009 Z. z., zákona č. 499/2009 Z. z., zákona č. 136/2010 Z. z., zákona č. 139/2010 Z. z., zákona č. 559/2010 Z. z., zákona č. 547/2011 Z. z., zákona č. 345/2012 Z. z., zákona č. 145/2013 Z. z., zákona č. 180/2013 Z. z., zákona č. 115/2014 Z. z., zákona č. 363/2014 Z. z., zákona č. 122/2015 Z. z., zákona č. 125/2016 Z. z., zákona č. 153/2017 Z. z., zákona č.177/2018 Z. z., zákona č. 119/2019 Z. z., zákona č. 211/2019 Z. z., zákona č. 151/2021 Z. z., zákona č. 503/2021 Z. z., zákona č. 6/2022 Z. z. a zákona č. 257/2022 Z. z. sa mení a dopĺňa takto: 1. V § 2 ods. 5 sa na konci pripájajú tieto slová: „s prihliadnutím na jeho súčasné využitie a budúce usporiadanie“. 2. V § 2 ods. 6 sa za slovom „výrobe“ vypúšťa čiarka a vypúšťajú sa tieto slová „s prihliadnutím na jeho budúce využitie a budúce usporiadanie“. 3. V § 5 ods. 1 písm. a) znie: „a) Ministerstvo pôdohospodárstva a rozvoja vidieka Slovenskej republiky (ďalej len „ministerstvo“),“. 4. V § 8g ods. 2 sa na konci druhej vety pripájajú tieto slová: „spolu s písomným vyhlásením obce, že uvedené podklady nie sú v rozpore s limitmi funkčného využívania a priestorového usporiadania územia vyplývajúcimi z osobitných predpisov.6aga)“. Poznámka pod čiarou k odkazu 6aga znie: „6aga) § 4 ods. 3 písm. h) zákona Slovenskej národnej rady č. 369/1990 Zb. o obecnom zriadení v znení zákona č. 369/2004 Z. z.“ 5. V § 10 ods. 4 sa slovo „60“ nahrádza slovom „30“.“ Nasledujúce články sa primerane prečíslujú. Teraz tá druhá časť môjho pozmeňováku. 2. Za článok III sa vkladá nový článok IV, ktorý znie: „Čl. IV Zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov v znení zákona č. 113/2018 Z. z., zákona č. 154/2019 Z. z., zákona č. 309/2021 Z. z. a zákona č. 503/2021 Z. z. sa mení a dopĺňa takto: V § 2 odsek 1 znie: „(1) Podporou sú finančné prostriedky poskytované z Európskeho poľnohospodárskeho záručného fondu, finančné prostriedky na rozvoj vidieka v rámci integrovaného systému podľa osobitných predpisov2) poskytované z Európskeho poľnohospodárskeho fondu pre rozvoj vidieka, finančné prostriedky na investície podľa osobitného predpisu2a) založené na veľkosti plochy a podmienené prijatím viacročného záväzku, poskytované z Európskeho poľnohospodárskeho fondu pre rozvoj vidieka a finančné prostriedky poskytované zo štátneho rozpočtu určené na spolufinancovanie spoločných programov Slovenskej republiky a Európskej únie pre podporovanie pôdohospodárstva, rozvoja vidieka a rybného hospodárstva podľa osobitných predpisov.3)“ Poznámky pod čiarou k odkazom 2 a 2a znejú: „2) Čl. 21 ods. 1 písm. a) a b), čl. 28 až 23 (správne 31, pozn. red.) a čl. 33 a 34 nariadenia Európskeho parlamentu a Rady (EÚ) č. 1305/2013 zo 17. decembra 2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) a o zrušení nariadenia Rady (ES) č. 1698/2005 (Ú. v. EÚ L 347, 20. 12. 2013) v platnom znení. Čl. 70 až 72 nariadenia Európskeho parlamentu a Rady (EÚ) 2021/2115 z 2. decembra 2021, ktorým sa stanovujú pravidlá podpory strategických plánov, ktoré majú zostaviť členské štáty v rámci spoločnej poľnohospodárskej politiky (strategické plány spoločnej poľnohospodárskej politiky) a ktoré sú financované z Európskeho poľnohospodárskeho záručného fondu (EPZF) a Európskeho poľnohospodárskeho fondu pre rozvoj vidieka (EPFRV) a ktorým sa zrušujú nariadenia (EÚ) č. 1305/2013 a (EÚ) č. 1307/2013 (Ú. v. EÚ L 435, 6.12. 2021) v platnom znení. 2a) Čl. 73 ods. 4 písm. c) bod i) a čl. 83 ods. 1 písm. b) nariadenia (EÚ) 2021/2015 v platnom znení.“ 2. V § 3 písm. a) sa slová „opatrením s viacročnými záväzkami opatrenie“ nahrádzajú slovami „neprojektovým opatrením s viacročnými záväzkami neprojektové opatrenie“. 3. V § 3 písm. b) prvom bode sa číslo „2020“ nahrádza číslom „2022“. 4. V § 3 písm. b) sa za nový bod vkladá nový druhý bod, ktorý znie: „2. Strategický plán spoločnej poľnohospodárskej politiky 2023 – 2027 (ďalej len „strategický plán“),“. Doterajšie body 2 a 3 sa označujú ako body 3 a 4. 5. V § 3 písm. b) štvrtom bode sa slovo „druhom“ nahrádza slovom „treťom“. 6. V § 3 písmená c) a d) znejú: „c) priamymi podporami priame platby podľa osobitného predpisu8) a finančné prostriedky na neprojektové opatrenia, d) priamymi podporami na plochu priame platby na plochu podľa osobitného predpisu9) a finančné prostriedky na neprojektové opatrenia založené na veľkosti nahlásenej plochy,“. Poznámky pod čiarou k odkazom 8 a 9 znejú: „8) Čl. 16 nariadenia (EÚ) č. 2021/2015 v platnom znení. Bod 9 znie, teda odkaz, pardon, odkaz 9) znie: Čl. 65 nariadenia Európskeho parlamentu a Rady (EÚ) 2021/2116 z 2. decembra 2021 o financovaní, riadení a monitorovaní Spoločnej poľnohospodárskej politiky a o zrušení nariadenia (EÚ) č. 1306/2013 (Ú. v. EÚ L 435, 6. 12. 2021) v platnom znení.“ 7. V § 3 písm. e) sa slová „podľa § 26“ nahrádzajú slovami „o podpore“. 8. § 3 sa dopĺňa písmenami l) až n), ktoré znejú: „l) systémom riadenia12b) strategického plánu pravidlá, postupy a činnosti, ktoré súvisia s poskytovaním podpory, m) systémom finančného riadenia12c) súhrn pravidiel, postupov a činností financovania podpory, ktorý zahŕňa finančné plánovanie a rozpočtovanie, riadenie, overovanie a realizáciu toku finančných prostriedkov, účtovanie, výkazníctvo a monitorovanie finančných tokov a vysporiadanie finančných vzťahov voči Slovenskej republike a voči Európskej komisii (ďalej len „Komisia“), n) neprojektovým opatrením opatrenie na rozvoj vidieka v rámci integrovaného systému podľa osobitných predpisov;2) neprojektovým opatrením je aj investícia podľa osobitného predpisu2a) založená na veľkosti plochy podmienená prijatím viacročného záväzku, na ktorú sa finančné prostriedky poskytujú formou paušálnej sumy.“ Poznámky pod čiarou k odkazom 12b a 12c znejú: „12b) Čl. 113 nariadenia (EÚ) 2021/2115 v platnom znení. 12c) Hlava III nariadenia (EÚ) 2021/2116 v platnom znení.“ 9. Za § 3 sa vkladá § 3a, ktorý znie: „§ 3a Vláda Slovenskej republiky na návrh Ministerstva pôdohospodárstva a rozvoja vidieka Slovenskej republiky (ďalej len „ministerstvo pôdohospodárstva“) schvaľuje systém riadenia strategického plánu.“ 10. V § 4 sa slová „Ministerstvo pôdohospodárstva a rozvoja vidieka Slovenskej republiky (ďalej len „ministerstvo pôdohospodárstva“)“ nahrádzajú slovami „ministerstvom pôdohospodárstva“. 11. V § 5 odsek 1 znie: „(1) Ministerstvo pôdohospodárstva je riadiacim orgánom Programu rozvoja vidieka Slovenskej republiky 2014 – 2022 a strategického plánu. V rámci programov plní ministerstvo pôdohospodárstva úlohy príslušného orgánu podľa osobitných predpisov13) a je orgánom finančného riadenia.“ Poznámka pod čiarou k odkazu 13 znie: „13) Napríklad čl. 8 nariadenia (EÚ) 2021/2116 v platnom znení, čl. 1, 2 a 5 vykonávacieho nariadenia Komisie (EÚ) 2022/128 z 21. decembra 2021, ktorým sa stanovujú pravidlá uplatňovania nariadenia (EÚ) Európskeho parlamentu a Rady (EÚ) 2021/2116 vzhľadom na platobné agentúry a ostatné orgány, finančné riadenie, schvaľovanie účtov, kontroly, zábezpeky a transparentnosť (Ú. v. EÚ L 20, 31. 1. 2022).“ 12. V § 5 ods. 2 sa za písmeno b) vkladajú nové písmená c) a d), ktoré znejú: „c) zriaďuje národný výbor na monitorovanie vykonávania strategického plánu podľa osobitného predpisu,13a) d) zriaďuje národnú sieť spoločnej poľnohospodárskej politiky podľa osobitného predpisu13b).“ Poznámky pod čiarou k odkazom 13a a 13b znejú: „13a) Čl. 124 nariadenia (EÚ) 2021/2115 v platnom znení. 13b) Čl. 126 nariadenia (EÚ) 2021/2115 v platnom znení.“ Doterajšie písmená c) až k) sa označujú ako písmená e) až m). 13. V § 5 ods. 2 písm. e) sa slová „krížového plnenia podľa osobitného predpisu14)“ nahrádzajú slovami „krížového plnenia14) a kondicionality14a)“. Poznámka pod čiarou k odkazu 14a znie: „14a) Čl. 83 až 89 nariadenia (EÚ) 2021/2116 v platnom znení.“ 14. V § 5 sa odsek 2 dopĺňa písmenom n), ktoré znie: „n) zverejňuje vo Vestníku Ministerstva pôdohospodárstva a rozvoja vidieka Slovenskej republiky zoznam území, na ktoré možno poskytnúť podporu na neprojektové opatrenia.18a)“ Poznámka pod čiarou k odkazu 18a znie: „18a) Čl. 70 až 72 nariadenia (EÚ) 2021/2116 v platnom znení.“ 15. V § 5 ods. 3 písm. b) sa slová „Európskou komisiou (ďalej len „Komisia“)“ nahrádzajú slovom „Komisiou“. 16. V § 10 ods. 1 písm. d) sa za slovo „podpory“ dopĺňajú slová „na neprojektové opatrenia“. 17. V § 17 odsek 3 sa dopĺňa písmenom e), ktoré znie: „e) údaje v rozsahu podľa osobitného predpisu,80b) Poznámka pod čiarou k odkazu 80b znie: „80b) Čl. 44 ods. 1 písm. b) až e) nariadenia (EÚ) 2022/128.“ 18. § 17 ods. 1 znie: „(1) Informačným systémom, ktorý spravuje orgán štátnej správy pri poskytovaní podpory alebo dotácie ustanovený týmto zákonom, je a) integrovaný administratívny a kontrolný systém, b) elektronický informačný systém, v ktorom sa zaznamenávajú a uchovávajú kľúčové informácie o vykonávaní strategického plánu, ktoré sú potrebné na monitorovanie a hodnotenie v súvislosti s jeho vykonávaním, a v ktorom sa zaznamenávajú a uchovávajú ďalšie informácie podľa osobitného predpisu. 80a)“ Poznámka pod čiarou k odkazu 80a znie: „80a) Čl. 130 nariadenia (EÚ) 2021/2115 v platnom znení.“ 19. V čl. 22 (správne má byť „v § 22“, pozn. red.) odsek 2 znie: „(2) Poľnohospodársky poradenský systém zabezpečuje pomoc poľnohospodárom v rozsahu podľa osobitného predpisu.94)“ Poznámka pod čiarou k odkazu 94 znie: „94) Čl. 15 ods. 4 nariadenie (EÚ) 2021/2115 v platnom znení.“ 20. V § 24 ods. 2 sa za slová „poľnohospodár99)“ vkladajú slová „alebo obhospodarovateľ lesa99a)“ a slová „ktorý predkladá“ sa nahrádzajú slovami „ktorí predkladajú“. Poznámka pod čiarou k odkazu 99a znie: „99a) § 2 písm. p) zákona č. 326/2005 Z. z. v znení neskorších predpisov.“ 21. V § 39 ods. 2 sa za slovo „oznámi“ vkladajú slová „jednotkové sumy podpory pre priame platby určené podľa osobitného predpisu127aa) a“. Poznámka pod čiarou k odkazu 127aa znie: „127aa) Hlava 4 nariadenia Európskeho parlamentu a Rady (EÚ) 2021/2115 z 2. decembra 2021, ktorým sa stanovujú pravidlá podpory strategických plánov, ktoré majú zostaviť členské štáty v rámci Spoločnej poľnohospodárskej politiky (strategické plány SPP) a ktoré sú financované z Európskeho poľnohospodárskeho záručného fondu (EPZF) a Európskeho poľnohospodárskeho fondu pre rozvoj vidieka (EPFRV) a ktorým sa zrušujú opatrenia (EÚ) č. 1305/2013 a (EÚ) č. 1307/2013 (Ú. v. ES L 435, 6. 12. 2021) v platnom znení.“ Nasledujúci článok sa primerane prečísluje. Vkladaný novelizačný článok IV (týkajúci sa zákona č. 280/2017 Z. z.) nadobudne účinnosť 1. januára 2023, čo sa primerane upraví v článku upravujúcom účinnosť. Ďakujem pekne. Ukončil som svoj pozmeňujúci návrh. Takže požiadal by som o jeho podporu a žime tak, aby bolo aj chleba, aj neba. Ďakujem pekne.